text: Ståldøre sættes ind mod homosex
  07 april 2013 kl. 12.44
  I næste uge sættes nyindkøbte ståldøre op på det offentlige toilet i Hannerup i Fredericia, der er blevet mødested for homoseksuelle mænd.
  Her bores der nemlig såkaldte glory holes i trædørene ind til toiletbåsene, så mænd kan bruge dem til anonyme sexlege.
  Toiletterne ligger lige ved siden af en legeplads og en idrætsforening, og det har skabt utryghed.
  Fredericia Kommunes chef for ejendomme Tage Jacobsen oplyser til Fredericiainfo.dk, at der derfor sættes ståldøre op på toiletterne på onsdag.
  